**ROMANIA**

**JUDETUL TIMIS**

**MUNICIPIUL TIMISOARA**

**CONSILIUL LOCAL**

**PROCES - VERBAL**

**Încheiat astăzi 08.02.2022 cu ocazia şedinţei extraordinare a**

**Consiliului Local al Municipiului Timişoara**

**Preşedinte de şedinţă –DL. Viceprimar Tabara Amanar Cosmin Gabriel**

**Din cei de 27 de consilieri au fost prezenţi 24**

**Au absentat: Andra Lapadatu si Marius Craina**

**Din partea executivului participă: domnul primar Dominic Fritz, dl. viceprimar Tabără Amânar Cosmin Gabriel, domnul viceprimar Ruben Lațcău și dl. Secretar General Caius Șuli**

**Şedinţa a fost convocată prin Dispoziţia Primarului nr. 238/04.02.2022**

**Anexă**

**La Dispoziția nr. 238**

**Din data de 04.02.2022**

1. Aprobarea Procesului Verbal al ședinței Consiliului Local al Municipiului Timișoara din data de 17.01.2022.
2. Proiect de hotărâre privind aprobarea dobândirii de către Municipiul Timişoara a terenului ce face obiectul renunţării la dreptul de proprietate asupra imobilului înscris în CF nr.453351, de către ZGLIBUTIU IOAN și ZGLIBUTIU MARIA și trecerea acestuia din domeniul privat în domeniul public al Municipiului Timișoara, teren intravilan pentru drum.
3. Proiect de hotărâre privind aprobarea documentației de primă înscriere în cartea funciară a DE 1549/5, în suprafață de 1914 mp, proprietatea Municipiului Timișoara.
4. Proiect de hotărâre privind darea în administrare către Administrația Canalului Navigabil Bega R.A. Timiș a terenurilor aferente canalului Bega, înscrise în C.F. 404872, CF 416892 și CF 418336 Timișoara.
5. Proiect de hotărâre privind atribuirea în folosință gratuită și încheierea contractului de dare în folosință gratuită a spațiului SAD, situat în Timișoara, Calea Șagului nr.16, către INSPECTORATUL JUDEȚEAN DE POLIȚIE TIMIȘ pentru desfășurarea activității Secției 3 Poliție Urbană Timișoara.
6. Proiect de hotărâre privind atribuirea în folosințã gratuitã și încheierea contractului de dare în folosințã gratuitã a spațiului SAD, situat în Timișoara, str. Crișan nr.21, cãtre INSPECTORATUL JUDEȚEAN DE POLIȚIE TIMIȘ pentru desfășurarea activității Secției 4 Poliție Urbanã Timișoara.
7. Proiect de hotărâre privind trecerea terenului din str. Lucian Blaga nr.1 înscris în CF 404519 Timișoara, din proprietatea Statului Român și administrarea operativă Întreprinderea de Locuințe și Localuri Timișoara, în domeniul privat al Municipiului Timișoara.
8. Proiect de hotărâre privind neexercitarea dreptului de preemţiune din partea Consiliului Local al Municipiului Timişoara, la intenţia de înstrăinare a spațiului cu altă destinație decât aceea de locuință din Timișoara, strada 16 Decembrie 1989 nr.3, demisol, ap. Spațiu Comercial 2, la prețul de 25.000 euro.
9. Proiect de hotărâre privind modificarea Hotărârii Consiliului Local nr. 265/20.12.2016 privind aprobarea preţului local al energiei termice livrată de Compania Locală de Termoficare COLTERM S.A. modificată prin Hotărârea Consiliului Local nr. 392/17.10.2017, Hotărârea Consiliului Local nr. 670/12.12.2018, Hotărârea Consiliului Local nr. 627/10.12.2019 și Hotărârea Consiliului Local nr. 507/23.12.2021**.**
10. Proiect de hotărâre privind modificarea și aprobarea Statului de funcții pentru Direcția Fiscală a Municipiului Timișoara.
11. Proiect de hotărâre privind numirea reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L.
12. Proiect de hotărâre privind aprobarea Planului Urbanistic Zonal „Construire clinica stomatologica, amenajare incinta, realizare accese auto si pietonal, amplasare firme luminoase pe fatade, amenajare locuri de parcare, realizare imprejmuire si bransamente”, str. Paul Constantinescu nr. 52, CF nr. 447269, Timișoara.
13. Adresa nr. SC2022 – 2742/04.02.2022 a Direcției Generală Urbanism și Planificare Teritorială privind desemnarea consilierilor locali în *Comisia de atribuire sau schimbare de denumiri la străzi, parcuri, piețe*.

Proiectele de hotărâre înscrise pe Proiectul ordinii de zi au fost inițiate de Primarul Municipiului Timișoara – domnul Dominic Fritz, și au fost trimise spre avizare comisiilor pe domenii de specialitate ale Consiliului Local al Municipiului Timișoara.

**DL.TABĂRĂ**: Aş dori să începem şedinţa. Domnul Caius?

**DL.SECRETAR**: Avem cvorum, d-le preşedinte. Putem începe.

**DL.TABĂRĂ**: Avem 13 puncte pe ordinea de zi şi 3 puncte pe o anexă la ordinea de zi de astăzi. Voi da citire acestor trei puncte şi le vom supune la vot.:

1.Proiect de hotărâre privind neexercitarea dreptului de preemţiune din partea Consiliului Local al Municipiului Timişoara, la intenţia de înstrăinare a imobilului din Timișoara, strada 6 Martie (actual B-dul 16 Decembrie 1989) nr.14, etaj parter, ap.SAD, înscris în C.F nr.400958-C1-U4 Timișoara, nr.cadastral 400958-C1-U4, la prețul de 65.000 euro.

2. Proiect de hotărâre privind modificarea Hotărârii Consiliului Local nr.21/2021 – privind constituirea Comisiei de negociere cu terții a Municipiului Timișoara.

3. Proiect de hotărâre  privind modificarea componenței Comisiei de analiză a spațiilor cu altă destinație decât aceea de locuință, situate în imobile proprietatea  Municipiului Timișoara precum și în proprietatea Statului Român, în administrarea Consiliului Local al Municipiului Timișoara, constituită prin Hotărârea Consiliului Local nr. 12/26.06.2012 și modificată prin Hotărârea Consiliului Local nr. 122/13.04.2021.

Dacă avem procedura de vot electronică, să ni se confirme.

Aceasta este pentru ordinea de zi întreagă?

**DL.SZUCICK**: Este pentru ordinea de zi, fără cele trei puncte de pe ordinea de zi suplimentară.

Supunem la vot cele trei puncte de pe ordinea de zi.

Vă rog să supuneţi la vot cele trei puncte.

.................Aş vrea să vă anunţ dinainte că la punctul 4 de pe ordinea de zi nu o să votez.

**DL.SZUCICK**: 23 de voturi pentru

 1 abţinere.

**DL.TABĂRĂ**: Supunem la vot ordinea de zi întreagă, cele 13 puncte plus cele trei puncte de pe ordinea de zi suplimentară:

**DL.SZUCICK**: - 25 de voturi pentru.

**PUNCTUL 1 AL ORDINEI DE ZI**

**1. Aprobarea procesului-verbal al şedinţei Consiliului Local al municipiului Timişoara din data de 17.01.2022**

**DL.TABĂRĂ**: Trecem la procedura de vot:

**DL.SZUCICK**: - 24 de voturi pentru.

**PUNCTUL 2 AL ORDINEI DE ZI**

**2. Proiect de hotărâre privind aprobarea dobândirii de către Municipiul Timişoara a terenului ce face obiectul renunţării la dreptul de proprietate asupra imobilului înscris în CF nr.453351, de către ZGLIBUTIU IOAN și ZGLIBUTIU MARIA și trecerea acestuia din domeniul privat în domeniul public al Municipiului Timișoara, teren intravilan pentru drum.**

**DL.TABĂRĂ**: Dacă sunt discuţii?

Nu sunt. Trecem la procedura de vot:

**DL.SZUCICK:** - 23 de voturi pentru

* 1 abţinere

**PUNCTUL 3 AL ORDINEI DE ZI**

 **3. Proiect de hotărâre privind aprobarea documentației de primă înscriere în cartea funciară a DE 1549/5, în suprafață de 1914 mp, proprietatea Municipiului Timișoara.**

**D-NA ROMOCEAN**: Domnule Tabără, aş vrea să transmiteţi Serviciului Tehnic că nu suntem live pe Facebook.

**DL.SZUCICK**: Încercăm acum să intrăm live, doar că sunt probleme cu Internetul de la primărie.

**DL.TABĂRĂ**: Trecem la procedura de vot:

**DL.SZUCICK**: - 23 de voturi pentru.

**PUNCTUL 4 AL ORDINEI DE ZI**

**4. Proiect de hotărâre privind darea în administrare către Administrația Canalului Navigabil Bega R.A. Timiș a terenurilor aferente canalului Bega, înscrise în C.F. 404872, CF 416892 și CF 418336 Timișoara**

**DL.LULCIUC**: Aş vrea să propun un amendament:

**DL.PRIMAR**: Eu susţin acest proiect, cred că este important ca administraţia Bega să aibă posibilitatea să aplice şi pentru fonduri europene. Din păcate, în cursul zilei de astăzi au mai apărut nişte neclarităţi în proiectul de hotărâre, în CF-urile aferente, în contractul de dare în administrare, de aceea îl retrag de pe ordinea de zi, ca să putem să clarificăm aceste detalii şi îl votăm în şedinţa următoare, cu toate schimbările care sunt necesare.

**DL.TABĂRĂ**: Cum spuneţi, d-le primar, eu am primit între timp, mi-a fost înlocuit acel proiect, iniţial am crezut că s-a renunţat la retragerea lui, dar dacă retrageţi proiectul de pe ordinea de zi atunci vor fi clarificările în şedinţa viitoare. Atunci şi d-nul Lulciuc renunţă la amendament. Sau mai doriţi să faceţi?

**DL.LULCIUC**: Nu, şi eu prefer, vorba d-lui preşedinte Iohannis, “România lucrului bine făcut”.

**PUNCTUL 5 AL ORDINEI DE ZI**

**5. Proiect de hotărâre privind atribuirea în folosință gratuită și încheierea contractului de dare în folosință gratuită a spațiului SAD, situat în Timișoara, Calea Șagului nr.16, către INSPECTORATUL JUDEȚEAN DE POLIȚIE TIMIȘ pentru desfășurarea activității Secției 3 Poliție Urbană Timișoara**

**DL.TABĂRĂ**: Trecem la procedura de vot:

**DL.SZUCICK**: - 25 de voturi pentru.

**PUNCTUL 6 AL ORDINEI DE ZI**

**6. Proiect de hotărâre privind atribuirea în folosințã gratuitã și încheierea contractului de dare în folosințã gratuitã a spațiului SAD, situat în Timișoara, str. Crișan nr.21, cãtre INSPECTORATUL JUDEȚEAN DE POLIȚIE TIMIȘ pentru desfășurarea activității Secției 4 Poliție Urbanã Timișoara**

**DL.TABĂRĂ**: Dacă sunt discuţii? Nu sunt.

Trecem la procedura de vot:

**DL.SZUCICK**: - 25 de voturi pentru.

**PUNCTUL 7 AL ORDINEI DE ZI**

**7. Proiect de hotărâre privind trecerea terenului din str. Lucian Blaga nr.1 înscris în CF 404519 Timișoara, din proprietatea Statului Român și administrarea operativă Întreprinderea de Locuințe și Localuri Timișoara, în domeniul privat al Municipiului Timișoara**

 **DL.TABĂRĂ**: Dacă sunt discuţii? Nu sunt.

Trecem la procedura de vot:

**DL.SZUCICK**: - 25 de voturi pentru.

**PUNCTUL 8 AL ORDINEI DE ZI**

**8. Proiect de hotărâre privind neexercitarea dreptului de preemţiune din partea Consiliului Local al Municipiului Timişoara, la intenţia de înstrăinare a spațiului cu altă destinație decât aceea de locuință din Timișoara, strada 16 Decembrie 1989 nr.3, demisol, ap. Spațiu Comercial 2, la prețul de 25.000 euro**

**DL.TABĂRĂ**: Dacă sunt discuţii? Nu sunt.

Trecem la procedura de vot:

**DL.SZUCICK**: - 25 de voturi pentru.

**PUNCTUL 9 AL ORDINEI DE ZI**

**Proiect de hotărâre privind modificarea Hotărârii Consiliului Local nr. 265/20.12.2016 privind aprobarea preţului local al energiei termice livrată de Compania Locală de Termoficare COLTERM S.A. modificată prin Hotărârea Consiliului Local nr. 392/17.10.2017, Hotărârea Consiliului Local nr. 670/12.12.2018, Hotărârea Consiliului Local nr. 627/10.12.2019 și Hotărârea Consiliului Local nr. 507/23.12.2021**

**DL.DIACONU**: Ca să nu credem că facem acest lucru doar când suntem live pe Facebook, sunt câteva nelămuriri majore pe care le am cu privire nu la acest proiect, ci doar parcursul acestui proiect. Prima întrebare ar fi dacă la momentul apariţiei Legii 196/2021 aveam contract cu marea firmă de avocatură, sau cine trebuia să ne spună că din ianuarie vom avea TVA de 5% la energia termică? Pentru că, practic, decalarea care s-a făcut în decembrie a fost de câteva zile, era clar că în ianuarie vom avea un TVA de 5% la energia termică, conform legii. După multe eforturi de reformă şi transparentizare, nu am aflat nici măcar cât e TVA-ul pentru acest lucru. A doua întrebare este dacă s-a eliberat vreo factură cu TVA 19% până în momentul de faţă şi cu preţul vechi aprobat de către Consiliul Local care cuprindea un TVA de 19% şi sper să nu se fi întâmplat un astfel de lucru. A treia întrebare este că sunt în continuare 17 unităţi şcolare închise din cauza frigului, altele câteva unde aţi forţat intrarea elevilor la 16 grade, chiar dacă acest lucru nu este în regulă, dar elevii sunt în continuare în acele săli. În continuare, Coltermul ne transmite în comunicatul de presă întreruperea căldurii şi a apei calde pe diverse străzi. Mi se pare un pic ciudat ca după şapte luni de la apariţia legii, să ne aducem aminte că TVA-ul la energia terrmică este 5%.

**DL.PRIMAR**: Pot să răspund eu pe partea de facturi şi de şcoli pentru că cu asta mă ocup, cu parcursul proiectului îl rog pe d-nul viceprimar, dacă este sau dacă d-nul Buda este. Eu am înţeles că proiectul de TVA a intrat în vigoare cu câteva zile înainte de a vota acest HCL. Pe partea de factură, răspunsul este nu, noi plătim momentan Coltermul pe baza unor facturi de subvenţii în avans, pentru ianuarie, februarie şi chiar şi martie, unde sunt sume generice, iar acum se lucrează la factura de regularizare pe ianuarie, care va fi cu noul preţ votat astăzi.

**DL.DIACONU**: Nu mă refeream la subvenţia primăriei, ci dacă Colterm a facturat către populaţie…

**DL.PRIMAR**: Către populaţie, din martie o să intre efectiv regularizările, populaţia nu a fost facturată încă la preţul nou, nici cel cu TVA greşit, nici cel cu TVA corect. Cu şcolile, este o situaţie absolut cumplită, banii pe care-i avem la dispoziţie sunt banii noştri, voi dispuneţi de aceşti bani, dacă aveţi vreo idee de unde să mai facem rost de bani sau de unde să mai tăiem, Colterm a primit 60 de milioane de lei de la începutul lui ianuarie ca şi subvenţie, din care 15 milioane de la Guvern. Din bugetul local am dat 45 de milioane de lei doar în primele cinci săptămâni ale anului şi cu asta nici măcar nu ne putem cumpăra căldura normală. Dacă ar fi să creştem temperatrura cu încă cinci grade, să ajungă la oameni în parametrii normali, ar costa în jur de 800.000 de lei pe zi în plus, deci în jur de 25 de milioane de lei pe lună, bani de care noi nu dispunem. Oricând vreţi, puteţi să depuneţi o propunere, de unde putem să luăm aceşti bani, noi suntem foarte deschişi. Din septembrie, noi ca municipiu nu mai avem pârghii să reacţionăm, asta este situaţia în care ne aflăm. Cele 15 milioane de lei primite au fost pentru lunile noiembrie şi decembrie. Pentru februarie, pentru plata în avans a gazului, o să avem 10 milioane de lei de la Guvern, restul banilor trebuie să vină din bugetul local.

 **DL.LUCIAN BUDA**: Vreau să răspund d-lui Diaconu, referitor la TVA, este prin Ordonanţa de Urgenţă care s-a dat în decembrie. Prin lege era stipulat ca din 13 ianuarie să fie 5% pentru toată lumea, dar, din Ordonanţa nr.130 a fost abrogat articolul din lege şi pusă pentru unităţi administrativ-teritoriale să revizuiască acest preţ la gigacalorie, având în vedere că doar pentru populaţie, instituţii publice, spitale, este de 5%, iar pentru agenţi economici este de 19%. Am făcut fără TVA preţul, să se aplice conform legii, pentru că nu se ştie ce se va mai schimba în viitor.

**DL.DIACONU**: Ceea ce este foarte bine, aşa trebuia să fie de la început, doar că fără TVA. Nu vreau să intru într-o plemică cu d-voastră, pentru că vă respect şi ştiu care vă sunt capacităţile, dar la momentul HCL-ului, era 5% pentru toată lumea.

**DL.BUDA**: La momentul HCL-ului abrogat. Era abrogat articolul de lege care spunea 5% din 13 ianuarie. De aceea l-am pus 19%. Am verificat înainte să intre în plen. Pe partea de lege, dar pe partea de Ordonanţă 130, a venit după şi de aceea vrem să intrăm în legalitate.

**D-NA MARIŞ**: Eu zic că hotărârea a fost greşit pusă de la început. Trebuia scris acolo plus TVA , conform legii, nu trebuia calculat preţul împreună cu TVA.

**DL**.**BUDA**: Sunt de acord cu d-voastră, dar, de-a lungul anilor, orice modificare s-a făcut cu preţ cu TVA şi am mers pe varianta să fie preţul total cu TVA, nu separate.

**D-NA ILIESCU**: Eu am o întrebare pentru d-nul primar Fritz. Luând în considerare faptul că s-au vehiculat tot felul de sume, cum că ar fi necesare pentru ce a mai rămas din acest sezon de iarnă şi vă reamintesc faptul că administratorul special a vehiculat suma de 50 de milioane de lei, d-nul viceprimar Laţcău a spus cum că ar fi nevoie de aprox. 75 – 80 de milioane de lei, d-nul primar a menţionat chiar într-o postare că, ideal, ca să asigurăm la parametrii optimi ar trebui să luăm în considerare suma de un million de euro pe zi, după aceea, ştim de cererea oficială făcută către Guvernul României, în care s-a vehiculat suma de 130 de milioane de lei, aş vrea să întreb, dintre toate aceste sume, din care eu nu am mai înţeles nimic, există o fundamentare, un document, întocmit de către specialiştii din Colterm, în care să se fi făcut o estimare în scris, să se fi arătat la ce consum ne raportăm, estimăm că îl vom avea pe următoarele două luni de zile, ce cantitate de cărbune ar fi necesară, ce cantitate de gaz este necesară a fi consumată, cât ardem, inclusiv în CET Centru. Este absolut bulversant, nu ştim în acest moment câţi bani ne mai trebuie într-o estimare făcută de specialiştii din Colterm. Mi se pare că discutăm despre nişte sume astronomice în contextul în care văd inclusiv declaraţiile administratorului special care susţine că există cărbunele necesar şi este şi de bună calitate şi atunci întreb de unde acest consum foarte mare de gaz? Avem şi o declaraţie a d-lui City Manager care la finalul lunii octombrie ne vorbea de un consum pe zi de aprox. 250.000 de lei necesari pentru cărbune şi aprox.500-600.000 de lei necesari pentru gaz. Şi de la declaraţia d-lui City Manager până la sumele astronomice pe care le luăm în considerare astăzi sunt nişte diferenţe exorbitante.

**DL.PRIMAR**: Doamna consilier, bine aţi venit în lumea reală a pieţei de gaz. Colterm depinde de preţul pe piaţa de gaz care se schimbă în fiecare zi. Au fost zile în care acest preţ a urcat la 800 de lei, au fost zile la care acest preţ a fost la 450 de lei. Faceţi d-voastră calculul. Sunt zile în care pentru un consum normal ai o factură de două milioane de lei iar în ziua următoare sau săptămâna următoare ai un consum de patru milioane de lei pentru exact aceeaşi cantitate de gaz. Preţul diferă, deci. Apoi, diferă şi cantitatea. Acolo revine cifra pe care aţi semnalat-o, de 50 de milioane. Administratorul special a fost întrebat, faţă de consumul foarte minimal pe care îl avem acum, care nu asigură temperaturi normale, care este suma suplimentară cu care putem să asigurăm o temperatură normală. Şi această sumă este la preţurile actuale de astăzi de 800.000 de lei, ceea ce înseamnă lunar, pentru lunile ianuarie şi februarie, de 25 de milioane de lei. De acolo vine suma de 50 de milioane care ar veni în plus faţă de nivelul de gaz pe care îl consumăm acum. Avem de a face cu doi factori, ce cantităţi de gaz consumăm, asta e decizia Coltermului, referitoare la temperatura pe care vrea să o obţină, dar este o decizie economică, pentru că cumpără gazul cu sumele de care dispunem, deci care e temperatura şi care este preţul la gaz. Temperatura de afară este un factor foarte important în octombrie, factura zilnică a fost mult mai scăzută faţă de factura din ianuarie. Referitor la suma de care avem nevoie de la Guvern, depinde de câţi bani putem noi să dăm din bugetul local şi de unde tăiem.  Bineînțeles că puteți spune că noi ne putem descurca și cu 60 de milioane de la guvern, doar că atunci mai trebuie să punem și noi 40 de milioane de undeva. Dacă de la guvern vin 100 de milioane noi putem să bugetăm altfel. Ce este sigur, indiferent care este situația, momentan, la prețul actual noi nu putem asigura 100% din bugetul local, chiar dacă am da toți banii orașului, o cantitate de gaz necesară pentru a produce energie termică la temperaturi normale. Da, există cifer diferite și eu mi-aș dori să fie altfel, dar asta este situația reală cu care ne confruntăm și noi în Primărie, când ne trezim cum a fost ieri spre exemplu, când consumul de gaz a fost mai mare decât plata în avans către compania de gaz și trebuia Colterm să mai plătească încă 6 milioane pentru ultimele 4 zile și bineînțeles că Primăria trebuia să dea acești bani. Și eu mi-aș dori să fie totul previzibil, să avem niște cifre clare, să fie temperaturi constante, să fie un preț constant, dar iată că dacă ar fi așa nu am fi în această criză.

**D-NA ILIESCU:** D-le Primar, ați vorbit mult, dar nu mi-ați răspuns la întrebare. Eu v-am întrebat dacă există un document justificativ în spatele solicitării pe care ați făcut-o către guvernul României. Un document justificativ în acest sens ar fi trebuit să conțină o estimare de consum atât pentru gaz....Acuma e clar că nu mă așteptam să fie totul la virgulă că nimeni nu e capabil să ofere un răspuns într-atât de predictibil. Să înțeleg că ați avut o fundamentare întocmită de specialiștii din Colterm, pentru suma respectivă?

**DL. PRIMAR:**  Bineînțeles că există fundamentare.

**D-NA ILIESCU:**  O să vă rugăm frumos, în cazul în care acest document emis de Colterm există, să ni-l comunicați și nouă consilierilor locali. În al doilea rând doresc să vă întreb cum vă explicați în contextul în care afirmați faptul că se arde preponderent cărbune, cum vă explicați totuși faptul că noi consumăm foarte mult gaz, cu atât mai mult în contextul în care acel cărbune afirmați că este de bună calitate și nu în fapt, majoritatea cărbunelui primit în această perioadă, cum am văzut cu ochii mei, pământ și bolovani, pentru care justificarea este într-adevăr una realistă. Pentru un cărbune de foarte proastă calitate se necesită o cantitate mult mai mare de gaz, dacă ne raportăm la gazul acela suport de ardere a cărbunelui. Nu credeți că asta este totuși una din justificările realiste, apropos de sumele exorbitante pe care le plătim și anume faptul că în primul rând nu avem cât cărbune ne-ar trebui, în al doilea rând cărbunele pe care îl avem este de proastă calitate?

**DL. LAȚCĂU:**  În iarna asta am ars până acum mai mult cărbune decât am ars în oricare altă iarnă anterioară din ultimii ani de zile. Nu cantitatea a fost problema ci problema cea mai mare a fost una legată de cazane. Noi folosim în momentul acesta trei cazane. În momentul în care Primăria a implementat proiectul în etapa 1, prin care s-a redus gradul de poluare în CET Sud, CAF-urile mari care se foloseau pentru producerea agentului termic, au fost scoase din uz, din cauza duratei lor de viață foarte ridicată și am rămas doar cu cele trei cazane. Toate reparațiile care s-au făcut de-a lungul timpului pe aceste cazane nu au fost unele de natură să aducă sistemul la starea inițială și de a menține aceste cazane într-o stare tehnică inițială, ci practic de a blinda țevi, închide țevi și cumva de a găsi petice în așa fel încât cazanele să mai meargă încă o perioadă. Preponderent în ultimii ani de zile Colterm-ul a funcționat adeseori pe CET Centru ca CET principal de producție și pe CET Sud ca CET de suport. În documentele justificative pentru prețul de gigacalorie pe care o să le vedeți în fosta administrație, mereu consumul raportat sau preconizat de cărbune, este unul maximal, înspre 75-80%. Dl. Diaconu ne poate da detalii mai exacte, dar în realitate acest consum nu a fost real la acești parametri pe CET Sud și pe CET Centru pe cărbune. Acest artificiu s-a făcut de-a lungul timpului ca să menținem gigacaloria cât mai jos posibil, să justificăm în rapoartele noastre o gigacalorie sub prețul real de producție. Cazanela în această iarnă au funcționat la capacitate maximă. Nu am fost în situația în care să nu avem cărbune. Problema cea mai mare a fost că de foarte multe ori am fost în situația în care cazanele au cedat. Chiar acum două săptămâni am fost în situația în care două cazane au cedat într-un timp consecutiv de o zi, una față de cealaltă, nu au putut fi repuse în funcțiune și asta a însemnat efectiv că balansul de enrgie s-a mutat înspre CET Sud pentru o perioadă. Asta ne-a dus de la un consum de gaz de un milion două sute, un milion trei sute patru sute pe zi la un consum de 3 milioane și jumătate. Astfel de fluctuații se întâmplă extrem de des în contextul în care suntem noi, în care avem niște cazane extrem de vechi în care ardem cărbune, care cedează, care nu au mai avut reparații capitale de foarte foarte multă vreme și atunci de aici vine această diferență și această fluctuație. Cărbunele pe care l-ați văzut dvs și ați spus că este pământ este și numit de altfel pământ energetic într-un limbaj popular al cărbunarilor, tocmai din cauza puterii calorice extrem de scăzute pe care o are acesta. Să nu uităm că noi nu ardem la CET Sud Huilă, cu putre calorică de 7 -8 mii de gigacalorii ci ardem un cărbune de suprafață, care se obține prin excavări de suprafață, nu se obține prin mine de adâncime, cum ați spus dvs că noi nu vrem să primim nu știu ce mare producător de cărbune din mine de adâncime. Noi nu avem în România mine de adâncime de unde să putem cumpăra cărbune pentru Colterm și nici nu am cumpărat vreodată cărbune pentru Colterm din mine de adâncime. Am cumpărat doar din mine de suprafață. Chiar și Complexul Energetic Oltenia face exploatări de suprafață. Cam toate sexploatările care sunt pe lignit sunt de suprafață. În informațiile pe care dvs le-ați transmis public, nu știu cine vi le-a dat, dar vi le-a dat greșit. Informația asta caere se leagă de minele de adâncime.

**D-NA ILIESCU:**  Eu nu am vorbit despre minele de adâncime.

**DL. PRIMAR:**  Ne întoracem d-le președinte, la ordinea de zi?

**D-NA ILIESCU:**  Deci dl. viceprimar Lațcău îl contrazice pe dl. Primar când afirmă că noi am funcționat cu cele trei cazane la maxim.

**DL. LAȚCĂU:**  Nu l-am contrazis pe dl. Primar, situația este una care depinde de dinamică. În mod evident producția de agent termic se mută dinspre CET Sud înspre CET Centru. Toate aceste lucruri depind de condițiile tehnice de operare din fiecare zi din CET Sud.

**D-NA ILIESCU:**  Dvs ați afirmat că funcționăm la capacitate maximă cu cele trei cazane.

**DL. LAȚCĂU:**  În momentul în care cele trei cazane funcționează, asta am spus. Asta a spus și dl. Primar.

**D-NA ILIESCU:**  Al doilea lucru pe care aș vrea să-l subliniez este că l-ați contrazis inclusiv legat de cărbunele pe care îl ardeți azi la Colterm care are o valoare calorifică în parametrii foarte buni, cărbunele este de foarte bună calitate.

**DL. LAȚCĂU:** Nu l-am contrazis nici cu această afirmație d-na Iliescu.

**D-NA ILIESCU:**  Eu nu mai înțeleg nimic atunci.

**DL. LAȚCĂU:**  Dar nu mai înțelegeți de multă vreme, din păcate.

**DL. MOȘIU:**  Noi observăm că cel mai mare aliat al acestui oraș este timpul. Dacă la 10 grade au cedat cazanele azi și dacă cel mai mare consum este când sunt 10 grade în februarie, oare ce consum de cărbune a r fi fost dacă erau -10 grade, o temperatură perfect normală pentru luna februarie? Așa că eu aș vrea să îl ajut pe dl. Primar și să specific că eu nu cred că știe sau ar ști cineva să previzioneze care este consumul de cărbune sau de gaz în februarie atâta timp cât starea vremii nu o prea știe nimeni, eventual dacă există prin echipa d-lui Primar vreun termosensibil, vreun pensionar care are probleme și spune ce se întâmplă mâine sau poimâine cu clima. Altfel de unde să prevadă cineva ce va fi în februarie? De asta sunt atâtea păreri cu cât va fi gazul. Deci pe lângă fluctuația prețului la gaz zilnic, este și temperatura de afară, care știu că dl. Primar e credincios, Dumnezeu a ajutat timișorenii și este cald afară. Nu dorim să ne imaginăm cam câte grade erau prin școli dacă erau afară -10 grade. Dl Primar are dreptate sau dl. Lațcău. De unde să știm noi cae e previziunea la gaz pe următoarea lună? În schimb, am aflat cu stupoare că cel mai mare consum este acum la 10 grade și explodează cazanele, ceea ce este suspect. Nu cumva în echipa asta, dl. Primar, de supereroi de la Colterm, cineva sabotează? Păi dacă la 10 grade sar cazanele în aer, oare ce s-ar întâmpla la 0 grade. Eu zic să vă verificați echipa, că ceva nu este în regulă. Acolo în echipa dvs. eu v-am mai atenționat că din interior dvs primiți niște lovituri pe care le primiți cu zâmbetul pe buze, fiind o peroană tare, dar timișorenii nu sunt vinovați pentru incompetența celor de la Colterm sau bunul crez al dvs. sau al nostru. Adică la 10 grade sar cazanele și e un consum mai mare decât în ianuarie?

**DL. LAȚCĂU:**  Această cedare nu a fost acum, a fost săptămânile trecute.

**DL. LULCIUC:** Cu tristețe și trebuie să constatăm asta cu toții, astăzi încă este frig în școli, știm cu toții cât a fost de frig în spitale și în casele oamenilor și nu am auzit niciodată pe nimeni, nici pe ”Mr. Fix it”, nici pe dl. Primar, nici pe dl. Amza să își ceară scuze public față de cetățeni, față de părinți, față de bunici, față de pacienții din spitale, față de medici pentru că sunt incapabili să asigure căldura în aceste instituții. Mai mult, noi grupul PNL, încă de astă vară am sugerat să facă stocuri de cărbune, nu de pământ cu putere calorică, de cărbune și nici astăzi nu își cere nimeni scuze public. Vă rog! Nu este o rușine să ne cerem scuze atunci când greșim. E important să recunoaștem că nu avem soluții, e important să le spunem oamenilor că i-am mințit, că nu ne descurcăm, e important să facem un apel către societate ca profesioniștii să vină să pună umărul să ne ajute. E foarte important să facem lucrurile astea. În al doilea rând, d-le viceprimar ați făcut din nou o afirmație și eu tot timpul încerc să vă corectez. Nu ne mai jigniți! I-ați spus d-nei Iliescu adineaori că nu înțelege demult nimic, vă rog, asemenea ironii, asemenea jigniri vă trag în jos pe dvs. Poate mâine poimâine veți fi noul primar al Municipiului Timișoara, sau poate veți fi președinte de partid, că văd că filiala Timișoara dă președinți de partid pe național, și o să vă tragă în jos. E un sfat prietenesc. Vă rog controlați-vă! Nu ne mai jigniți! O să le decontați la un moment dat și știți că au mai fost situații în administrație în care opinia publică și consilierii locali au fost jigniți și știți că au plătit foarte scump.

**DL. NEGRIȘANU:** Am și eu o replică pentru dl. Lulciuc, legat de ce a spus dânsul.

**DL. LULCIUC:**  Da, dar să știți că nu vorbeam cu dvs.

**DL. NEGRIȘANU:**  În regulă, dar e rândul meu să vorbesc. Trebuie să recunosc că mă irită foarte mult populismele astea. Dl. Primar și dl. viceprimar au exprimat destul de clar, matematic, că e o problemă de matematică aici, adică Primăria nu încasează cât trebuie să plătească pe gaz și legat de scuzele publice, dvs.în calitate de grup politic care ați administrat acest Colterm ani de zile de ce nu faceți niciun demers la guvern pentru a ne ajuta în această probelmă a banilor? De fapt problema este la guvern și din câte țin eu minte PNL-ul parcă e la guvernare. De ce nu vă cereți dvs scuze că nu ați făcut niciun demers în calitate de consilier local din Timișoara pentru a obține aceste finanțări și a subvenționa costul la gaz.

**DL. TABĂRĂ:**  Demersuri s-au făcut și prin parlamentarii noștrii și prin colegii care au fost miniștri.

**DL. LULCIUC:**  Și nu doar că am făcut demersuri, dacă vă aduceți aminte, mulțumită președintelui Consiliului Județean, în decembrie a venit o sumă de 53 milioane de lei pentru Colterm. În al doilea rând cred că și dvs ați simțit căldura din casă în perioada 2012 – 2020, deci consilierii locali și-au făcut treaba.

**D-NA ROMOCEAN:**  Am simțit-o dl. Lulciuc și o plătim acum. Facturile din 2014 se plătesc acum.

**DL. DIACONU:**  Dvs. nu știți decât peste să vorbiți? Nu există nicio posibilitate să vorbiți singură așa cum ați putea să o faceți printr-o intervenție?

**D-NA ROMOCEAN:**  Să știți că învăț de la cei mai buni, adică de la dvs. Și aș vrea să-l rog pe dl. Tabără să limiteze intervențiilepentru că ar trebui să existe un timp pentru o intervenție, se rspunde unei intervenții la două intervenții.

**DL. MOȘIU:**  Aveți grijă de spațiile dvs de care sunteți interesată, lăsați-ne!

**DL. TABĂRĂ:**  Scopul este de a lua fiecare cuvântul și eu cred că dau cuvântul fiecăruia, de asta vă rog să aveți răbdare. Când vorbește cineva nu interveniți. Ceea ce vă rog este să vorbiți la obiect.

**DL. LULCIUC:**  În perioada 2012 – 2020 consilierii locali PNL au asigurat agent termic către spitale, școli, consumatori finali și persoane juridice. În al doilea rând nu este o rușine să ne cerem scuze atunci când greșim, încă o dată vă spun și în al treilea rând știți foarte bine că în luna decembrie președintele Consiliului Județean, Alin Nica a făcut apel la Guvern, pe lângă faptul că i-a sugerat d-lui Primar câteva soluții și i-au și venit niște bani. Important este când recunoașteți că nu aveți un om pe care îl treziți la 3 noaptea și rezolvă problema de la Colterm, dar mai important pentru cetățeni este măcar scuze să le cereți pentru că îngheață în apartamente. Măcar atât. Nu cred că este o rușine, nu cred că este un populism, cred că este un gest de bun simț.

**DL. TABĂRĂ:**  Și a mai fost încă un milion și ceva de lei de la Consiliul Județean.

**DL. DIACONU:** Sunt câteva elemente de sumarizat cumva și din intervenția d-lui Lațcăuîn afară de faptul că da, în mare parte extracția lignitului se face din cariere de suprafață, în rest nu a prea fost niciun adevăr și sincer nu prea ar avea cum să fie pentru că în toată acea perioadă dvs erați un șefuț de echipă la o firmă multinațională din Timișoara. Nu aveați cum să știți ce se întâmplă la Colterm. Că vă șoptește unul altul, că vă mai spune câte un lucru, mai adevărat, mai puțin adevărat, asta nu vă face să găsiți soluții nici la 12 dimineața, nici la 3 noaptea, din niciun punct de vedere. Cu privire la sprijinul Guvernului României, anul trecut, Primăria Municipiului Timișoara, cu primar în opoziție, în mare parte, a primit cea mai mare finanțare din partea unui guvern post-decembrist și o sumă sensibil mai mare decât toți cei 8 ani de mandat liberal, ultima intervenție fiind 60% din fondul total alocat orașelor pentru termoficare. Cred că acesta nu e un subiect pe care ar trebui să-l mai abordați, mai ales că cifrele, din câte am apucat să mă intersez și eu în ultimul timp nu prea pușcă între ceea ce spuneți că dați și ceea ce spune administratorul judiciar că primește. Undeva se blochează, sau vorbim de alte sume. Nu mai știm dacă sumele sunt de la guvern, de la bugetul local și totuși în această perioadă, măsurile pe care le propuneți în continuare și probabil că le vom discuta la momentul respectiv, cele legate de organigramă, de administrație, de școli spitale, aduc câteva milioane de lei în plus ca cheltuieli de personal, numai anul acesta pentru Primăria Municipiului Timișoara și am să vi le demonstrez la momentul respectiv, cu creionul pe hârtie. Numai acesta este unul dintre lucrurile pe care îl faceți și pe urmă ne întrebați pe noi de unde ar trebui să obțineți banii. Sunt sute de mii de euro aruncați pe diferite zone de consultanță, în condițiile în care în mai nu veți mai avea un sistem centralizat de termoficare. Cine mai rămâne în sistemul centralizat de termoficare? Că nu s-a ars cărbune în anii trecuți? Care ar fi fost motivul d-le Lațcău? Gazul nu era la prețul acesta. Care ar fi fost motivul să demonstrăm un lucru cu privire la preț? Ca și acum, prețul la CET Sud erea reglementat, era verificat de ANRE, spre deosebire de prețul pe CET centru unde a jonglat cum v-a căzut dvs de cuvință ca să ajungem la sumele pe care ni le dorim. În general, niciun oraș din România, nici măcar polul frigului București, de care știm cu toții cu ce probleme se confruntă în ultimii ani, nu a oprit școlile din cauza frigului. Niciun oraș din România și cred că toți au aceleași probleme cu gazul.

**DL. TABĂRĂ:**  Cu siguranță bani vor mai veni și anul acesta de la guvern, din câte știu eu.

**DL. LAȚCĂU:**  Aș vrea în primul rând să fac o referire cu privire la ce a spus dl. Diaconu legat de ”șefuț” sau istoricul carierei mele sau a celorlalți colegi de-ai mei din USR Plus. Spre deosebire de dvs dl. Diaconu, pe mine nu m-a pus partidul director La FITT, spre deosebire de dl. Lulciuc, pe mine nu m-a pus partidul director la poștă, spre deosebire de dl. Barabas...

**DL. DIACONU:**  Sunteți de o nesimțire și de o lipsă de bună creștere cum nu am văzut pe cineva vreodată în viața mea, nu doar în zona publică. Vă rog să nu comentați lucruri pe care nu le cunoașteți. Habar nu aveți!

**DL. LAȚCĂU:**  Vă mulțumesc! Îmi continui ideea. Spre deosebire de dl. Barabas pe mine nu m-a pus partidul director la ABA sau la Administrația bazinală iar lista de posturi de șefi și șefuți și de directorași pe care consilierii PNL din consiliul local actual le-au deținut, le dețin sau le vor deține, cred că este una foarte lungă și ne-ar lua o seară întreagă să vorbim despre asta. Da, noi nu avem acest istoric de a fi numiți de partid în tot felul de poziții, poate acesta este un defect, poate este o calitate, timpul ne va spune acest lucru. Eu vreau să constat, cum am constatat și în discuția cu dvs. de aseară de la TVR 1 că partidul pe care dvs îl reprezentați și membrii și partidele care îl compun pe el de fapt isotric, au condus în ultimii 20 de ani Timișoara, vreme de 16 ani. Direct la butoanele din Primărie, cu funcția de Primar, 8 ani și prin viceprimari, prin PDL, o bucată mare din partid care conduce acum defapt PNL, vreme de alți 8 ani de zile. În 16 ani din 20, în care ați condus acest oraș și l-ați avut pe mână toate aceste soluții extraordinare pe care acum ni le spuneți și dvs și dl. viceprimar Tabără și dl. Moșiu, care este la al 5-lea mandat de consilier local, eu nu pot să înțeleg, dar probabil nu mă duce pe mine capul, de ce nu au fost puse în practică. Eu nu pot să înțeleg cum vreme de 4 mandate, fiind în primărie și conducând, nu ați rezolvat toate aceste probleme pe care le știți atât de bine să le rezolvați, cu creionul pe hârtie. Nu pot să înțeleg ce v-a oprit, cine nu v-a lăsat, de ce nu ați putut, vrme de 8 ani ca viceprimar, sau vreme de 16 ani de zile ca și partid care a fost implicat direct în guvernarea orașului.

**DL. DIACONU:** Era căldură d-le Lațcău!

**DL. LAȚCĂU:**  Era căldură în anul 2013-2014-2015 pe facturi de 70 de milioane pe care le plătim în aceste momente, erau certificate pe credite pe care le-am plătit anul trecut, era căldură pe credit din trezorerie de 100 de milioane de lei pe care îl plătim și astăzi. Așa era, pe credit. Totul a fost pe credit și pe datorie, toate împinse în viitor.

**DL. TABĂRĂ:**  Doar atât vreau să vă spun, d-le Lațcău, că partidul v-a pus viceprimar, asta trebuie să știți în primul rând și să mulțumiți partidului și colegilor. Sunteți noi în politică și asta este un atu pentru că nu vă puteți lăuda cu anumite funcții, dar pe de altă parte trebuie să recunoașteți că atât consilierii dvs personali, cât și consilierii primarului fac parte din toate consiliile de administrație a societăților din subordine și aici știți foarte bine că dvs. v-ați luat un angajament public că nu veți face lucrul acesta și l-ați făcut.

Lasati-o mai ușor cu această modalitate de a da lecții altora, pentru că nu e nici momentul, nu aveți nici calitatea, nici conduita necesară pentru a face morală tuturor. Cei care sunt și trebuie să analizeze aceste lucruri sunt alte persoane.

**DL. LAȚCĂU**: Nu fac nici o morală nimănui, doar constat niște fapte așa cum sunt ele.

**DL. TABĂRĂ**: Haideți să nu fim răi unii cu alții. Asta e politica, fiecare partid își promovează oamenii pe funcțiile politice și acolo sunt animite posturi politice. știți că v-ați numit oameni în consilii de administrație, știți cum au fost și acele concursuri.

**DL. MEREAN**: Vreau doar să fac comparație câte tone de cărbune s-au consumat în ultimii 3 ani în decembrie: în 2019 – 41.000 tone, în 2020 – 44.000, anul trecut 46.000 aproape. Informația că anul acesta s-au ars cei mai puțini cărbuni e greșită și un fals ce trebuie demontat. În decembrie 2021 s-a ars cea mai mare cantitate de cărbune din ultimii 3 ani, în același timp cam tot la fel de mult gaz, dar anii trecuți gazul costa undeva la 7-8 milioane de lei, anul acesta a costat 38 milioane de lei. Apropo de asta, dl. Diaconu, în polul frigului București cumpără gazul cu 150 de lei MW.

**DL. DIACONU**: Nu cumpără Bucureștiul nimic. ELCEN aparține Ministerului Energiei, nu Bucureștiului. Bucureștiul cumpără de la ELCEN.

**DL. MEREAN**: ELCEN cu cât cumpără gazul?

**DL. DIACONU**: De ce nu v-ați racordat la Transgaz așa cum ați promis anul trecut. De ce ați refuzat de fiecare dată?

**DL. MEREAN**: Nu se poate chiar așa. Nu poți să te racordezi la Transgaz așa de parcă tragi o țeavă în fundul curții. De ce nu ați facut dvs. 8 ani investițiile acestea?

**DNA. ROMOCEAN**: Vreau să remarc că pe un proiect în care discutăm o rectificare a prețului gigacaloriei, o corectare, am ajuns în niște discuții neconstructive, la atacuri. Cei ce atacă nu au soluții, iar când au avut nu le-au aplicat. E normal ca timișorenii să primească bani de la Guvern. Nu ne face nimeni o favoare. Problema Colterm trebuia rezolvată de anii trecuți. Era evident că se va sparge buba. Haideți să mergem mai departe cu soluții constructive.

**DL. DAVID EMANUEL**: Tot rostogolim ideea asta că Guvernul ne-a dat bani, ne dă bani. De unde ne dă bani, nu tot din banii nostri? Nu e datoria Guvernului să dea bani zonelor care au probleme? Guvernul PNL dă bani din buzunarul lui cel mare.

**DL. TABĂRĂ**: Banii erau buni pentru investiții, nu pentru consum. E bine că vin totuși în momente critice.

**DL. LULCIUC**: Dl. viceprimar Lațcău într-adevăr poate doar USR-ul l-a pus pe dânsul viceprimar, poate dânsul a uitat că a pus și membri AUR în consiliul de administrație, poate a uitat că a cerut demisia anumitor membri din consiliul de administrație doar ca să salveze Coltermul și apoi i-a pus în alte consilii de administrație. Unii au început să salveze și Horticultura. Acum două săptămâni a fost o discuție și despre piețe și de atunci persoanele care vând în piața volantă susțin că trebuie să plătească o taxă de smecher, ca să o numim așa, ca să primească un loc mai în față. Mi-au scris și mie câțiva oameni, probabil după întâlnirea de luni acum o săptămână, pe care au avut-o domnul primar cu nu știu cine de la Piețe. Dna. Romocean, noi am propus soluții din primăvară pentru Colterm și nimeni nu spune că acest Guvern nu trebuie să dea bani timișorenilor, din contră. Tocmai vă aminteam că în decembrie la rugămințile domnului Alin Nica, Guvernul deja a dat bani, bani care trebuiau să meargă în altă direcție, nu la Colterm.

**DL. BARABAS**: Vreau să îl întreb pe dl. Lațcău, că mi-a folosit numele, retragerea proiectului de azi se datorează faptului că eu l-am inițiat?

**DL. TABĂRĂ**: L-a retras dl. primar.

**DL. BARABAS**: Văd că dl. Lațcău mi-a folosit numele.

**DL. ȚOANCĂ**: Eu aș dori ca dincolo de războaie și declarații care încearcă să mute vina pentru unde se află Timișoara cu termoficarea azi, l-aș ruga pe dl. Buda sau pe cine a inițiat proiectul de hotărâre să fie foarte atent ca de data aceasta pentru a nu se mai greși în structura de proiect să se prevadă explicit suma, am dat TVA-ul jos, de 715,36 lei megawatt, fără cota TVA, la care să se adauge TVA-ul în condițiile legii, pentru că și acum sunt cote de TVA diferențiate. Această diminuare de la 19 la 5 % să se prevadă explicit ca o scădere și în buzunarele timișorenilor. Nu cumva prin aceste sume corective pe care le facem să ne diminuăm subvenția, deci i-aș ruga pe cei care au făcut proiectul de hotărâre să ni-l prezinte cu 715,36 lei fără TVA la care se adaugă cota de TVA în condițiile legii, iar când se împart cele două sume cât subvenționează primăria, consiliul local și cât suportă omul, amândouă să fie diminuate cu cota de 14%, adică de la 19 la 5%. Asta aș ruga în structura actuală de proiect pe care îl avem în față. Să facem aceste corecturi pentru a nu ne întâni în ședință de îndată săptămâna viitoare pentru a face corectarea corectării. Asta am vrut să zic tehnic și ăl rog pe dl. Buda sau cine a scris acest draft de proiect să facă amendamentul. Mulțumesc!

**DL. BUDA**: Este trecut prețul exclusiv TVA și separat scrie ”TVA-ul se aplică conform legilor în vigoare”, ca să nu mai fie probleme referitor la TVA-ul pentru agenți economici, TVA-ul pentru populație.

**DL. ȚOANCĂ**: Și la dvs. este suma de 715 lei?

**DL. BUDA**: Da, 715 lei exclusiv TVA.

**DL. ȚOANCĂ**: E în regulă și atunci când se împarte la populație, respectiv jumate – jumate, ce subvenționează bugetul local, se ține cont, da, de scaderea?

**DL. BUDA**: Da.

**DL. TABĂRĂ**: Atunci nu mai e cazul de a face amendament dl. Țoancă. Eu aș supune la vot proiectul.

- 18 voturi pentru

- 4 abțineri.

**PUNCTUL 10 AL ORDINII DE ZI**

**Proiect de hotărâre privind modificarea și aprobarea Statului de funcții pentru Direcția Fiscală a Municipiului Timișoara.**

**DL. TABĂRĂ**: Supun la vot.

- 19 voturi pentru

**PUNCTUL 11 AL ORDINII DE ZI**

**Proiect de hotărâre privind numirea reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L.**

**DL. TABĂRĂ**: Propuneri vă rog.

**DNA. ROMOCEAN**: Grupul USR îl propune pe dl. Meșter Andrei.

**DL. LULCIUC**: Grupun PNL îl propune pe dl. Simion Moșiu și aș avea și un amendament mai târziu, dar să terminăm cu propunerile.

**DL. ȚOANCĂ**: Grupul PSD nu propune pe nimeni și nu votează acest proiect, pentru că încă așteaptă de la prefectură proiectul inițial de înființare sub forma unui SRL ajuns abea în cursul săptămânii trecute acolo și așteptăm încă răspunsul pe legalitate de la prefectură.

**DL. TABĂRĂ**: Avem vot electronic sau nominal?

**DL. SUCICK**: Din păcate doar nominal.

**DL. TABĂRĂ**: Bun. Mergem cu fiecare propunere separat. Pentru domnul Meșter. Domnul Țoancă nu votează. Doamna Iliescu împotrivă. Dl. Szatmari nu votează.

- 23 voturi pentru

- 2 persoane nu au votat

- 1 vot împotrivă

Supunem la vot propunerea PNL – dl. Moșiu. Dl.Szatmari și dl. Țoancă nu votează, în rest toată lumea este pentru.

Supunem la vot proiectul. Colegii de la PSD am reținut că nu vor vota proiectul și vă rog să se consemnezel.

- 21 voturi pentru

-1 vot împotrivă

- 1 abținere

**PUNCTUL 12 AL ORDINII DE ZI**

**Proiect de hotărâre privind aprobarea Planului Urbanistic Zonal „Construire clinica stomatologica, amenajare incinta, realizare accese auto si pietonal, amplasare firme luminoase pe fatade, amenajare locuri de parcare, realizare imprejmuire si bransamente”, str. Paul Constantinescu nr. 52, CF nr. 447269, Timișoara.**

**DL. TABĂRĂ**: Supunem la vot.

- 19 voturi pentru

**PUNCTUL 13 AL ORDINII DE ZI**

**Adresa nr. SC2022 – 2742/04.02.2022 a Direcției Generală Urbanism și Planificare Teritorială privind desemnarea consilierilor  locali în *Comisia de atribuire sau schimbare de denumiri la străzi, parcuri, piețe*.**

**DL. TABĂRĂ**: Aici dacă avem propuneri de nominalizare, discuții.

DL. MOȘIU: Ca și discuție, avem multe străzi cu denumiri ciudate, gen: Str. Iepurelui, Intrarea Carului, Cometei, etc. Desigur că schimbarea denumirii unei străzi e o mare problemă pentru cei care locuiesc acolo. Începe recensământul, deci nu știu dacă comisia își are rostul până când se termină recensământul sau dacă e permis în timpul recensământului să se schimbe denumiri de străzi, dar i-aș ruga pe cei care sunt în această comisie, poate încercăm totuși să adaptăm denumirea străzilor la niște nume demne de orașul nostru.

**DL. TABĂRĂ**: Trebuie analizată fiecare din aceste denumiri, pentru că pot avea o anumită rezonanță, însemnătate în istoria orașului. știu că pe perioada recensământului nu se pot face atribuiri de străzi, schimbări de străzi, se pot atribui cred că în zonele noi, dar se consideră că e utilă instituirea acestei comisii.

**DL. PRIMAR**: Într-adevăr urgența este pentru numirea străzilor noi unde oamenii s-au mutat și nu au adresă, nu pot să își facă un buletin și de aceea este această nevoie urgentă și la un moment dat s-ar putea să discutăm și despre alte numiri, dar momentan e vorba despre zonele noi de dezvoltare și vreau să vă și anunț, această comisie este stabilită prin dispoziție de primar, pentru că oricum voi votați încă o dată propunerea comisiei în consiliul local și a existat în Timișoara o tradiție pe care aș vrea să o înviem, în această comisie au făcut parte și oameni din societatea civilă, istorici, scriitori, deci probabil voi lărgi un pic comisia dincolo de consilieri locali, dar încă o dată propunerea cu care comisia vine oricum va fi direcționată din nou către consiliul local.

**DNA. ROMOCEAN**: Grupul USR ar vrea să facă două propuneri pentru această comisie, de vorba de dl. Ovidiu Merean și dl. Andrei Meșter.

**DL. LULCIUC**: Grupul PNL îl propune pe dl. Ștefan Sandu să facă parte din comisie.

**DL. TABĂRĂ**: Supunem la vot pe dl. Ștefan Sandu. Cineva împotrivă? Abțineri? Domnul Sandu este votat. Pentru dl. Meșter? Cineva împotrivă? Abțineri? Considerăm că este votat. Domnul Ovidiu Merean. Cineva împotrivă? Abțineri? Mulțumesc. Cele 3 persoane desemnate sunt Ovidiu Merean, Andrei Meșter și Stefan Sandu.

**DL. SECRETAR GENERAL**: Dacă îmi permiteți, erau trei titulari și trei supleanți solicitați. Cum apreciați, puteți vota doar titulari, acum solicitarea ar fi trei titulari, trei supleanți, cum dispuneți.

**DL. TABĂRĂ:** Mai doriți și supleanți?

**DNA. ROMOCEAN**: Propunem supleanți. Pe dl. Răzvan Stana și dna. Rodica Militaru.

**DL. LULCIUC**: Grupul PNL propune pe dna. Daniela Mariș.

**DL. TABĂRĂ**: Votăm pe dl. Stana? Voturi împotrivă? Abțineri? Unanimitate. Pentru dna. Militaru voturi împotrivă? Abțineri? Unanimitate. Pentru dna. Mariș. Voturi împotrivă? Abțineri? Unanimitate.

Trecem la anexă.

**PUNCTUL 1 AL ANEXEI ORDINII DE ZI**

**Proiect de hotărâre privind neexercitarea dreptului de preemţiune din partea Consiliului Local al Municipiului Timişoara, la intenţia de înstrăinare a imobilului din Timișoara, strada 6 Martie (actual B-dul 16 Decembrie 1989) nr.14, etaj parter, ap.SAD, înscris în C.F nr.400958-C1-U4 Timișoara, nr.cadastral 400958-C1-U4, la prețul de 65.000 euro.**

**DL. TABĂRĂ**: Supunem la vot.

- 22 voturi pentru

- 1 abținere

**PUNCTUL 2 AL ANEXEI ORDINII DE ZI**

**Proiect de hotărâre privind modificarea Hotărârii Consiliului Local nr.21/2021 – privind constituirea Comisiei de negociere cu terții a Municipiului Timișoara.**

**DNA. ROMOCEAN**: Aș vrea să îl propunem pe dl. David Emanuel.

**DL. TABĂRĂ**: Alte propuneri?

**Dl. TABĂRĂ**: Grupul PNL îl propune pe dl. Căldăraru Lucian. E un singur loc de fapt.

Supun la vot. Dacă sunt voturi împotriva d-*lui David*. Nu sunt.E votat. Supun la vot proiectul în sine.

* 20 voturi pentru.

**PUNCTUL 3 AL ORDINEI DE ZI:**

**Proiect de hotărâre  privind modificarea componenței Comisiei de analiză a spațiilor cu altă destinație decât aceea de locuință, situate în imobile proprietatea  Municipiului Timișoara precum și în proprietatea Statului Român, în administrarea Consiliului Local al Municipiului Timișoara, constituită prin Hotărârea Consiliului Local nr. 12/26.06.2012 și modificată prin Hotărârea Consiliului Local nr. 122/13.04.2021.**

**Dna.ILIESCU**: Am o întrebare. Ce anume are dl. Primar să-mi reproşeze vizavi de activitatea din cadrul comisiei? Aş vrea să găsesc un răspuns la ea. A doua întrebarea vizează legătura dintre eliminarea mea din componenţa comisiei şi proiectul de hotărâre care trebuia să ajungă azi în plen. Am solicitat acordarea unui spaţiu pentru Asociaţia Timişoara Capitală Europeană a Culturii fiindcă asociaţia nu dispune de niciun spaţiu sau sediu, propunere care a trecut, în ciuda votului împotrivă dat de dna. Romocean, dar a trecut în Comisia de SAD, documentele au fost întocmite şi returnate de dl. Primar fără a justifica refuzul de a semna Referatul de aprobare.

Şi a treia întrebare: aş vrea să ne spună dl.primar care îi sunt planurilerivitoare la situaţia în care se află asociaţia în contextul în care până în 15 Februarie trebuie eliberat spaţiul dat de Consiliul Judeţean Timiş.

**Dl. PRMAR**: Nu mi-e clar în ce calitate aţi făcut solicitarea, asociaţia are un preşedinte care sunt eu iar statutar pentru relaţiile cu alte instituţii e responsabil preşedintele nu consilierii locali chiar dacă au o afinitate pentru cultură. Îmi pare rău că problema aceasta formală nu a fost depistată. Faptul că Consiliul Judeţean a emis o notificare de evacuare a asociaţiei, nu e una fericită dar vom găsi un loc potrivit pentru asociaţie, locul pe care l-aţi propus dvs, pentru că nu ştiţi bine activitatea asociaţiei, nu e un loc potrivit, acolo e punctul 0 din oraş, acolo trebuie să fie activitate cu turişti cu oameni. Trebuie să deschidem acest loc, nu se pretează pentru un sediu administrativ. Şi nu în ultimul rând a fost sediul asociaţiei. Nu ştiu de ce spuneţi că sunteţi eliminată, eu nu am făcut o astfel de propunere. Propunerea administraţiei mele este să micşorăm comisia, să nu mai fie la fel de stufoasă cum a fost, oricum prezenţa nu a fost bună şi a fost întâmplătoare, cine a fost în şedinţa de comisie. A doua schimbare este aceea ca funcţionarii din primărie să asigure secretariatul, dar să nu fie membri cu drept de vot şi membrii cu drept de vot să fie persoane din onducere din primărie nu doar din Direcţia de Patrimoniu ci şi Directoarea executivă de la Urbanism pentru că acolo sunt şi autorizaţiile comerciale, deci acesta este motivul pentru propunerea de modificare a comisiei şi consliul local poate nominaliza candidaţi pentru comisie.

**Dna.ILIESCU**: Am formulat cererea ca membru al comisiei şi în calitate de consilier local, păcat fiindcă e o chestiune simplă dar dilemele dvs ar trebui să fie altele. Nu ştiu ce insinuări faceţi, dar nu au niciun temei. Propunerea a fost însuşită de dl. Viceprimar Tabără care are calitatea de a întocmi o ordine de zi pentru şedinţe, aşa a ajuns pe ordinea de zi. Şi majoritatea membrilor comsiei am căzut de acord să reatribuim spaţiul din Alba Iulia. Mă bucur că aţi menţionat că sunteţi Preşedintele board-ului acestei asociaţii şi vă spun că nu eu trebuia să fac propunerea ci de la dvs trebuia să vină în calitatea pe care o aveţi. Şi mi se pare ruşinos că nu aţi făcut-o şi nu numai că nu a venit din partea dvs dar nici în zi de azi- când mai e o săptămână până la expirarea posibilităţii de a sta în sediu, nu avem o soluţie. Dacă nu acela din Alba Iulia, alt spaţiu, dar acolo va fi sediul asociaţiei, în care vor veni reprezentanţi ai guvernului şi de la Bruxelles şi mă tem că nu veţi putea oferi un sediu asociaţiei undeva la periferie. Aşa ar fi onorabil pentru noi toţi, să fie un sediu decent în Centrul Timişoarei.

**Dl. NEGRIŞANU**: Din partea **USR-PLUS o propun pe dna. Paula Romocean şi pe dna.Rodica Militaru.**

**Dl. ŢOANCĂ**: Am o observaţie şi *un amendament*. Amendamentul vizează păstrarea ca şi până acum *a patru consilieri locali* în această comisie eventual dacă dl. primar doreşte să o diminueze pe motiv de neprezenţă, să se uite la funcţionarii din primărie şi să diminueze de acolo şi să mărească numărul supleanţilor pentru că numărul mare de consilieri în comisie e o dovadă de transparenţă. Acesta e amendamentul-numărul, nu persoanele. Observaţia e că orice consilier local poate face o propunere de proiect de hotărâre. Eu pot să vă cer să dăm un sediu Asociaţiei Salvaţi Planeta şi Balenele Albastre sau Uniunii Travestiţilor din România. Deci nu puteţi lua dreptul unui consilier local să facă un proiect de hotărâre de consiliu local, fie şi pentru atribuirea unui spaţiu într-o zonă discutabilă din punctul dvs de vedere. Aici greşiţi, dna. Iliescu şi-a făcut temele în calitate de avocat şi de consilier local şi în această calitate a făcut solicitarea nu s-a substituit preşedintelui board-ului şi nici acelei comisii. Comisia şi-a făcut treaba, nu ştiu ce aţi discutat acolo care au fost controversele dar proiectele cu care aţi venit au fost de bună calitate.

**Dl. PRMAR**: Bineînţeles că dna. consilier poate iniţia câte hotărâri vrea. Doar că acest HCL mi-a venit mie la semnat şi să-l iniţiez şi nu consider că e un proiect pe care eu în calitate de primar aş vrea să-l iniţiez. Sunteţi liber să faceţi o cerere în calitate de consilier local pentru Uniunea Travestiţilor din România,vă recomand să vă consultaţi înainte cu preşedintele asociaţiei, această consultare nu a avut loc în acest caz şi acest fapt ne-a adusîn această situaţie.

**Dl. TABĂRĂ**: E democratică propunerea d-lui Ţoancă.

**Dna. ROMOCEAN**: Ca membru al acestei comisii pot să vă spun că formula cu 13 persoane nu a funcționat și vreau să-i spun dui Țoancă că propunerea dumnealui e greșită deoarece cu 4 consilieri comisia va avea un număr par de membri iar ea trebuie să aibă un număr impar și vă mai spun că în comisiile vechi tot timpul a fost vorba de trei consilieri locali în această comisie. Și cei doi viceprimari. Nu știu când s-a schimbat.

**Dl. ŢOANCĂ**: Actuala comisie e formată din 4 membri. Să rămână dl. Tabără și trei consilieri locali. Să se păstreze status quo-ul .

**Dna. ROMOCEAN**: E formată din 7 persoane, din care una e dl. viceprimar Tabără, plus trei consilieri locali.

**Dna.ILIESCU**: Din comisie am făcut parte eu, dl. Căldăraru, dna. Romocean și dl. Boldura? D-na Romocean ați fost inexactă, l-ați indus în eroare pe dl.Țoancă ați spus că patru consilieri cu tot cu dl. Viceprimar. Suntem 5 dacă o luăm după logica dvs. E și dl. Boldura.

**Dna. ROMOCEAN**: Eu vorbeam de propunere.

**Dna.ILIESCU**: Sunt 5.

**Dl. TABĂRĂ**: Nu au lipsit consilieri locali ci ceilalți membri. Supun la vot amendamentul d-lui Țoancă.

**Dna. ROMOCEAN**: Cu acest amendament comisia va avea un număr par de membri. Vor fi 8. Proiectul prevede: președinte Cosmin Tabără, membri: 3 consilieri locali apoi sunt nominalizate 3 persoane angajați ai primăriei- Boncea Mihai, Magdalena Nicoară, Daniela Ștefan. Dacă noi adăugăm un consilier, suntem 8 persoane. Comisia are un număr impar dl Secretar?

**Dl. Secretar** : Impar de obicei.

**Dl. ŢOANCĂ**: Dacă trece amendamentul, fie una din cele trei persoane din executiv devine supleant, fie avem nominalizate trei sau patru persoane cu calitate de supleant. Fie una din cele trei persoane se transformă în supleant și comisia rămâne cu 4 consilieri, cu dvs și cu doi din executiv deci 7, fie unul din supleanți devine titular și rămâneți 9. Sunt legale ambele variante. Las la latitudinea dvs, dacă acest amendament trece și vor fi 4 colegi consilieri acolo, să supliniți cu un număr din cei din executiv. Cum ar fi mai bine ? Ar fi mai bine cu 4 consilieri să propun la pachet și reducerea unui post de titulari și suplinirea unui post de supleanți ? Sau să luăm pe cineva din lista de supleanți și să trecem acolo? Dacă trece amendamentul atunci dna Nicoară, dl. Boncea și cu dna. Ștefan iar dna Nicoară să aibă statut de supleant. Ce drept de participare la ședințe.

**Dl. TABĂRĂ**: Supun la vot amendamentul. 13 voturi împotrivă, 12 voturi pentru. A căzut.

**Dl. LULCIUC**: PNL îl propune pe dl. Căldăraru Lucian.

**Dl. ŢOANCĂ**: Eu o propun pe dna. Iliescu. Sunt 4 propuneri. Îl rog pe dl. Primar să retragă acest punct.

**Dl. PRMAR**: E clar că nu puteți vota acum. Îl veți vota la altă ședință. Îl veți amâna.

**Dl. TABĂRĂ**: Discutăm la o altă ședință. Vă mulțumesc pentru participare. Declar ședința închisă.

 **PREȘEDINTE DE SEDINȚĂ SECRETAR GENERAL**

 **Viceprimar COSMIN A. TABĂRĂ Jr. CAIUS ȘULI**